Persoanele, locurile și evenimentele din serial sunt fictive.
ÎN URMĂ CU 20 DE ANI
Dream Land
Domnișoară Lee?
ÎN URMĂ CU 10 ANI
Domnișoară Lee Seungjoo?
Spitalul Universitar Hangsung
Acestea i-au aparținut mamei dumitale, răposata Lee Namsuk.
A durat puțin până te-am găsit, cu noul nume.
Îmi pare rău.
De ce aveți ăsta?
De unde o știți
pe mama mea?
Acum zece ani,
am lucrat la un restaurant cu mama dumitale.
Mama dumitale
te-a căutat neîncetat.
Unde-i mama acum?
PIESE DE PUZZLE
Ena...
Poți să te întorci?
Nu mai ai nevoie de terapie.
Da.
Deci aceasta era fața.
Ai dreptate.
Eu am fost.
Probabil că te-ai amuzat.
M-ai văzut suspectându-mă
și chinuindu-mă să rezolv puzzle-ul.
Probabil că a fost palpitant.
Nu.
Aveam emoții.
Voiam să progresezi în același ritm cu mine.
Ai făcut o treabă grozavă, dră Yoon.
Te aplaud!
Cine-i următoarea victimă?
Poate dl Kim Muryong?
Vino cu mine.
O să-ți arăt.
Ce interesant!
Nu vrei să știi cine este ultima victimă?
E încă în viață?
Vino cu mine.
Corect!
Știi ceva?
Poți să mă arestezi acum.
Sau dacă nu vrei s-o faci...
poți să mă omori.
Apel Kim Hansaem
Persoana apelată nu este...
Hansaem o să mă caute.
N-am vrut să fim deranjate.
Domnule,
nu dau de lt Yoon.
A zis că se întoarce după ce ia un document.
N-a știut nimeni.
Nu i-a păsat nimănui
de ce a murit victima
sau ce însemna piesa de puzzle.
N-avea niciun rost dacă nu înțelegea nimeni,
așa că n-am mai ucis.
Asta până ne-am întâlnit, dră Yoon.
Ai idee ce șoc am avut când fata pe care o lăsasem în noaptea aia
a apărut din nou în fața mea?
De ce nu m-ai ucis?
De ce?
Nu ești criminală.
Nici căpitanul Yang nu era,
dar a murit din cauza ta.
N-a murit de mâna mea.
Știai că batista aceea era a mamei mele?
Speram că o să duci o viață normală.
Și eu am sperat asta,
la fel și mama ta.
Ar trebui să mergi la schi.
La plajă.
Să-ți petreci Crăciunul cu prietenii.
Trebuie să te oprești, Seungjoo.
N-am idee despre ce vorbiți.
E-n regulă.
Nu te înregistrez.
Răzbunarea nu schimbă nimic.
Atunci de ce îi ajuți pe copiii ăia?
Se schimbă ceva?
Da, se schimbă.
Vreau să cred că schimb ceva.
Trăiește-ți viața, așa cum fac și acei copii.
E prea târziu.
Aș sugera
să-ți vezi de treabă.
Înțeleg cât de dificilă și dureroasă
a fost viața ta.
Probabil că urăști oamenii.
Și eu am fost așa.
Mă înțelegi?
Știi cum a fost viața mea?
Ai dreptate.
Poate nu te înțeleg complet.
Dar îți înțeleg ura și furia.
Am crescut în orfelinat, ca tine.
Încă nu e prea târziu.
Iau vina asupra mea.
Lasă trecutul în urmă
și trăiește-ți viața.
Cum îți iei vina asupra dumitale?
Și asta-i viața pe care mi-o doream.
De ce ți-oi fi spus totul?
E vina mea.
Totul a început din cauza mea,
deci e corect să mărturisesc și să pun capăt.
Nu asta vrei?
Oprește-te, te rog!
Nu asta vreau.
De ce îmi faci asta?
Dacă Lee Namsuk
nu l-ar fi luat la ea pe Yang Jungho când n-avea unde să se ducă...
Dacă Yang Jungho ar fi murit în locul lui Lee Namsuk...
Dacă n-ar fi găsit-o pe Lee Seol, care a devenit Lee Seungjoo...
În cazul ăsta,
toată această poveste n-ar fi început?
Căpitanul Yang a avut aceleași regrete.
Dacă, dacă, dacă...
De fapt,
povestea era inevitabilă.
Să mergem să vedem luminile?
Apel Kim Hansaem
Am dat mașina drei Yoon în urmărire
și am urmărit-o până în Dumugae-gil.
Încercăm să aflăm unde s-au dus apoi.
Dar de ce a fost răpită dra Yoon?
Oare dânsa o fi ultima piesă de puzzle?
Nu, ea nu face parte din puzzle.
Atunci de ce?
Dumugae-gil?
Acolo este The One City.
E The One City!
The One City?
Destinația criminalului.
Acolo a început totul,
complexul s-a construit peste cenușa Pieței Shindonga.
O să încerce să încheie totul acolo.
Nu mă întrebi de ce i-am ucis?
N-aveai altă opțiune?
Ce opțiune?
Nicio singură persoană
nu mi-a cerut scuze.
Nimeni.
Ai crede că își cer scuze când te imploră să-i lași în viață,
dar nimeni n-a făcut-o.
De ce?
Fiindcă o șterseseră complet
pe Lee Namsuk din amintirile lor.
Și de-asta omori oameni?
Unde sunt victimele?
Am ajuns.
În apartamentul 5802,
vei găsi următoarea piesă de puzzle.
Dle Kim Muryong! Sunt de la Poliție!
Dle Kim Muryong?
Ce s-a întâmplat?
Unde e Lee Seungjoo?
A plecat.
Ce-a fost în capul tău de-ai venit după ea singură?
Am crezut că pot să-l salvez.
Am vrut s-o cred, chiar dacă exista posibilitatea să mintă.
Nu ți-ai dat seama cât de riscant e?
Cineva care a omorât șapte persoane
nu ar arăta milă.
Nu crezi?
Atunci de ce a venit la mine?
Nici măcar nu m-a ucis.
Poate a vrut să mă vadă neputincioasă.
Piesa de puzzle
era pe masa din apartamentul lui Lee Miyoung.
O reprezintă pe ultima victimă?
E o piesă de puzzle neagră.
Nu e nimic desenat pe ea.
Ce-ar putea să însemne?
Piața Shindonga s-a înnegrit pe când era mistuită de flăcări.
O avea legătură cu incendiul?
După 1987, companiile private au preluat serviciile de demolare,
deci s-au înființat firme de demolări.
Jeoksan a lui Do Yoonsu a fost prima.
În prima jumătate a anilor '90,
avea monopol pe lucrările de demolări din zona Seul.
Era un lucru binecunoscut
că folosește violența și orice metode necesare.
Fiind atât de controversat,
firmele de construcție și cooperativele au evitat să lucreze cu Jeoksan.
Prin urmare, Do Yoonsu a înființat o sucursală pe alt nume.
Dasan Development a lui Kang Chimok.
Cât de multe știi?
Despre...
unchiul meu.
Probabil că l-ai verificat și pe comisarul-șef Yoon.
Bănuiesc că a mușamalizat cazul și, fie a fost plătit,
fie i s-a promis o promovare.
Ca recompensă
pentru mușamalizarea incendiului,
unchiul a primit trei apartamente în complex.
Iar apartamentele au fost puse toate pe numele nepoatei lui.
Când nepoata lui a intrat la liceu,
a vândut apartamentele
și a cumpărat o casă de lux în Hannam-dong.
Părinții mei erau și ei membri în Cooperativa Piața Shindonga.
Aveau zece spații în piață.
Unde se sfârșește povestea asta?
Cât de încurcate sunt ițele?
Șeful din Hangang-gu, Kim, primește mită de la Do
de când era consilier municipal.
Când Do Yoonsu și-a făcut firma de construcții,
Kim l-a ajutat ca președinte în Consiliul Metropolitan Seul.
Cine îl urmărește pe Kim Muryong?
Mai are cineva legătură cu Piața Shindonga?
Persoana aceea trebuie să fie ultima piesă de puzzle.
Nu cred că ultima victimă are legătură cu asta.
Kim Muryong stătea pe tron în desen.
Piesa de puzzle neagră...
Trebuie să aflăm ce înseamnă.
Să ne gândim unde ar putea fi Lee Seungjoo.
Unde ar vrea să termine povestea?
Decorul desenelor din puzzle este parcul de distracții Dream Land.
Dream Land.
Acolo și-a pierdut Lee Seungjoo mama.
Și The One City.
Și acolo și-a pierdut mama.
Piesa de puzzle neagră...
Da, San?
Am confirmat destinația finală a lui Lee Seungjoo.
Cum?
Am verificat imaginile de supraveghere
de când a căzut Kim Muryong de pe acoperiș
și am văzut-o pe Lee Seungjoo urcând într-un taxi de lux.
Șoferul a declarat
că a lăsat-o pe Lee Seungjoo la o casă funerară din Namyangju.
- Casă funerară? - Da.
Faza este că acolo e păstrat trupul căpitanului Yang.
De ce casa funerară unde e Jungho?
Piesa de puzzle neagră o simboliza moartea?
Oamenii poartă negru la înmormântări.
O să aflăm care-i sensul când o găsim pe Lee Seungjoo.
Să ne despărțim.
Du-te la casa funerară, eu mă duc la Dream Land.
Stai, te duci singură?
Casa funerară Sky Light
A dispărut după ce a stat acolo 30 de minute,
în ploaie.
Știa că trupul lui Jungho era acolo.
De ce n-o fi intrat?
Stătea pur și simplu.
Ce rost are?
Bine ai venit!
Te așteptam.
Ce lașă ești!
Nu termina totul așa.
Eu și mama
ne-am dat în carusel.
Eram micuță atunci,
așa că nu puteam să mă dau în toate.
M-am dat în carusel,
m-am dat în mașinuțe,
am mâncat vată pe băț.
De nenumărate ori
am așteptat-o pe mama aici.
Nu știam că ea făcea același lucru la restaurant.
În fiecare zi, îmi imaginam
că o s-o revăd pe mama,
că o s-o văd zâmbind și plângând
când mă privea.
Mi-am imaginat fața ei în timp ce îmi spunea
că mă căutase îndelung și că nu mă abandonase.
Am vrut să-i spun că și eu am căutat-o mult timp.
Dar nu-mi aminteam restaurantul.
Îmi pare rău.
Nu asta vreau să aud de la dumneata, dră Yoon.
De ce mi-ai cere scuze?
Știu acum
despre unchiul și părinții mei.
Într-un fel,
sunt la fel ca figurile desenate în puzzle.
Nu e vina dumitale, dră Yoon.
Ești prea sensibilă.
De-asta te chinui să dormi.
Nu te lăsa doborâtă de vină.
Vreau să te întreb ceva.
De ce ai ascultat Nocturne, Op. 15 în mașina lui Lee Miyoung?
Ce semnificație are pentru dumneata?
Nu eu am pus muzica.
Lee Miyoung i-a dat drumul când s-a urcat în mașină.
M-am gândit să o opresc.
Dar era...
foarte frumoasă.
N-am avut niciodată șansa
să ascult muzică cu atenție.
Mi-am trăit viața
fără să știu
cât de minunată poate fi muzica.
Dar piesa era atât de frumoasă, încât era să uit că eram în mașină
ca să ucid pe cineva.
Încă nu e târziu.
De azi încolo, poți trăi așa.
Domnișoară Yoon,
am făcut ce aveam de făcut.
Nu doresc să-mi continui viața
și n-am niciun motiv.
De ce?
De ce spui asta?
De ce nu vrei să trăiești?
Eu...
Nu mai pot
să mă suport.
Ce prostie!
Poți să înduri puțin.
Rămâi în viață, plătește pentru crime și trăiește-ți viața.
Lee Seungjoo!
Mâinile sus! Ieși de acolo!
Dră Lee Seungjoo,
ești arestată ca suspect în cazul puzzle-ului.
Ridică mâinile și apropie-te încet de mine!
Urăsc oamenii!
De ce vă agățați de viață?
Ce motiv aveți
să vă doriți atât de mult să trăiți?
De ce?
Ena...
De ce... De ce?
De ce să ucizi o persoană...
ca să construiești un loc unde să locuiască alți oameni?
Spune-ne ce s-a întâmplat
și ce ai discutat cu suspecta.
Lt. Yoon...
Nu-mi...
amintesc.
Nu-ți amintești?
Dar tu?
Ai ceva de spus?
Am vrut să te salvez.
Acum știu de ce ai făcut ce-ai făcut.
Îmi pare rău, Jungho.
Am venit din nou.
Ce face?
La fel ca ieri.
A stat în camera ei toată ziua.
Îi puteți da asta?
Nici cafea n-a mai băut.
Demisia
Poate ar trebui să te mai gândești.
M-am gândit mult până am luat decizia.
Și n-o să-ți pară rău?
Nu.
Ce faci în continuare?
Nu sunt sigură.
Sunt tânără. Găsesc eu ce să fac.
Știi ceva?
O păstrez momentan.
Te aștept oricând dacă te răzgândești.
Mulțumesc că m-ați lăsat să lucrez aici.
PERIMETRUL POLIȚIEI
Locotenent Yoon!
Mă bucur că ai ieșit din casă.
Ce părere ai despre cazul Insa-dong?
Ce-i ăsta?
N-ai văzut știrile la TV?
S-au găsit trei morți într-o casă din Insa-dong. Niciun suspect momentan.
Nu încerca să mă tentezi.
Iar Insa-dong nu e în jurisdicția ta.
Ziceam și eu.
E interesant.
L-am făcut repede, sper că nu e rău.
Mâncați cât e cald.
Hai, mănâncă!
Ai avut dreptate.
Chiar are gust de jjajang.
Ți-am zis eu!
- Hei, Curry! - Da!
Am o întrebare.
Cum a ajuns mama ta să locuiască în The One City?
Când i-am zis că mă fac polițist,
credea că o să fiu plătit prost și a participat la loteria caselor.
Din fericire, a câștigat.
Ce tare!
A dat lovitura!
Da, așa e.
Mama mea a visat mereu să trăiască într-un loc ca ăsta.
Toată lumea visează la asta.
E o dorință normală și destul de comună.
Nu poți judeca oamenii pentru asta.
Bună ziua!
Astăzi începem cu un interviu special.
Vă amintiți cazul celor nouă piese de puzzle
cu un singur ucigaș?
Opt oameni au fost uciși în seria de crime din cazul puzzle-ului.
A creat controverse când un deputat a ajuns pe lista victimelor.
Suntem alături de fostul profiler Yoon Ena,
care a adus prima crimele în atenția publicului
și a analizat fiecare detaliu al acestui caz.
Bună ziua, dră profiler Yoon.
Vă rog, spuneți-mi pe nume.
Nu mai sunt profiler.
Desigur!
Domnișoară Yoon Ena,
prima mea întrebare poate fi oarecum un clișeu.
De ce ați devenit profiler?
Chiar este un clișeu.
Da...
Se pare că am făcut bine să vă aducem în studio.
Să fiu mai antrenantă?
Nu, vă descurcați bine.
Am vrut să-mi fac profilul propriu.
Poftim?
Dacă-mi permiteți, ce vreți să spuneți?
Am vrut să știu
dacă l-am ucis pe comisarul-șef Yoon Donghoon,
unchiul meu, care a fost a doua victimă în cazul puzzle-ului.
Nu-mi spuneți că intervievez un criminal.
Am devenit profiler
fiindcă am vrut să mă interoghez pe mine.
Atunci, ați încetat să vă mai suspectați?
Demolarea forțată e o crimă! Nu ne lăsăm!
- Bună ziua! - Bună ziua!
Toți profilerii din Seul sunt aici. Cine i-a chemat?
E un caz ciudat. Comisarul Hyeun le-a cerut ajutorul.
- Cred că n-are încredere în noi. - Fir-ar!
Nu are obiecte asupra ei.
Bună, Hansaem!
A fost identificată?
Un moment.
Amprentele ei au fost identificate.
Jeon Miso, 23 de ani.
Locuiește aici, la numărul 7, Changil-dong.
Care-i cauza morții?
Autopsia va trebui să confirme,
dar tăietura de pe gât sugerează sângerare abundentă.
Rana a fost suturată după moarte.
Pot estima că a murit...
în noaptea de 23.
Tăietura și suturile par făcute de un amator.
Au trecut doar două zile.
Are fața prea palidă.
Așa cred și eu.
Se pare că a exsanguinat-o intenționat.
Dacă n-ar fi făcut asta,
fața ei ar fi fost mai închisă la culoare.
Parcă ar fi împăiată.
De ce o fi expus-o așa?
A vrut să ne arate
rezultatul muncii lui.
I-a aranjat părul
și i-a împrospătat machiajul.
A și îmbrăcat victima cu o rochie frumoasă.
Probabil că e o fantezie veche,
una pe care a derulat-o în minte de nenumărate ori
pentru a-și alunga singurătatea
și a-și umple golul din propria viață.
Când a văzut victima,
a decis să-și transpună fantezia în realitate.
În plus, a vrut să ne arate rezultatul.
De-asta a expus-o așa.
Drăguță, dar...
în mod bizar, tulburătoare.
Poate a vrut să facă victima de rușine.
Ținta fanteziei cuiva poate fi o persoană pe care o dorește,
dar o și urăște.
Crezi că acest loc are o semnificație pentru autor?
E un loc familiar pentru el.
E undeva pe aproape.
Subtitrarea: Adina Câșu